Πιερικός Αρχέλαος (καλαθοσφαίριση γυναικών)

Ο Σύνδεσμος Φιλάθλων Κατερίνης Πιερικός Αρχέλαος είναι ελληνικό αθλητικό σωματείο που δραστηριοποιείται στην πόλη της Κατερίνης στην Πιερία. Ιδρύθηκε το 2008 μετά από τη συνένωση των τμημάτων καλαθοσφαίρισης δύο προγενέστερων πολυτμηματικών συλλόγων, του Αρχέλαου (ιδρ.	1956) και του Πιερικού (ιδρ. 1961). Το έμβλημά του προκύπτει από συνδυασμό των εμβλημάτων των συλλόγων αυτών.

Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου, πλήρως ανεξαρτητοποιημένο από τα δύο ιδρυτικά σωματεία. Έδρα του είναι το Κλειστό Γυμναστήριο Σιδηροδρομικού Σταθμού Κατερίνης, χωρητικότητας 800 θεατών περίπου.Κλειστό Κατερίνης Σιδηρομικού Σταθμού , πληροφορίες στον ιστότοπο Gipeda.gr. Διαθέτει τόσο τμήμα ενηλίκων, όσο και τμήματα υποδομής νεαρότερων ηλικιακά αθλητριών. Οι αθλήτριές του αγωνίζονται με χρώματα το μαύρο και το λευκό.

 Ιστορική αναδρομή 
 Ίδρυση 

Ο Πιερικός Αρχέλαος ιδρύθηκε το καλοκαίρι του 2008 μετά από συνένωση δύο δυναμικών ομάδων του Νομού Πιερίας. Ο Γ.Α.Σ. Αρχέλαος μόλις είχε καταταταγεί δεύτερος στο βαθμολογικό πίνακα του ομίλου του στη Γ' Εθνική Κατηγορία Ανδρών για την περίοδο 2007-08,«Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. ενώ ο Πιερικός Σ.Φ.Κ. μόλις είχε κατακτήσει το πρωτάθλημα Α' Κατηγορίας Ανδρών της Ε.ΚΑ.Σ. Κεντρικής Μακεδονίας κερδίζοντας την άνοδο στο επίπεδο των πανελλήνιων πρωταθλημάτων.«Ένωση Καλαθοσφαιρικών Σωματείων Κεντρικής Μακεδονίας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι δύο σύλλογοι συγχώνευσαν τα τμήματα καλαθοσφαίρισής τους προκειμένου να ισχυροποιήσουν την παρουσία τους στις εθνικές κατηγορίες της ανδρικής καλαθοσφαίρισης. Η συμφωνία, ωστόσο, επεκτεινόταν και στα γυναικεία τμήματα, που τότε αμφότερα αγωνίζονταν στο Πρωτάθλημα Γυναικών της Ε.ΚΑ.Σ.ΚΕ.Μ.«Βαθμολογία Α' Κατηγορίας Γυναικών 2007-2008», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.

 Πρώτα βήματα στο Τοπικό (2008-2016) 
Ο νέος σύλλογος, ως Πιερικός-Αρχέλαος πλέον, πραγματοποίησε το ντεμπούτο του στο Πρωτάθλημα Γυναικών της Ε.ΚΑ.Σ. Κεντρικής Μακεδονίας την αγωνιστική περίοδο 2008-09.«Βαθμολογία Α' Κατηγορίας Γυναικών 2008-2009», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Η συμμετοχή ομάδων ήταν μικρή και ουσιαστικά μόλις 4 ομάδες διεκδίκησαν τον τίτλο. Η ομάδα της Κατερίνης συγκέντρωσε 5 νίκες και 1 ήττα (πήρε δύο νίκες επιπλέον από μηδενισμό πέμπτης ομάδας) και κατετάγη στη 2η θέση. Πρακτικά ισοβάθμισε με τον πρωτοπόρο Φίλιππο Βέροιας, ωστόσο τοποθετήθηκε χαμηλότερα από αυτόν εξαιτίας των μεταξύ τους αποτελεσμάτων.

Την επόμενη χρονιά, 2009-10, ο Πιερικός-Αρχέλαος επανέλαβε την προσπάθειά του στο τοπικό γυναικείο Πρωτάθλημα, ολοκληρώνοντας τις αγωνιστικές του υποχρεώσεις αήττητος.«Βαθμολογία Α' Κατηγορίας Γυναικών 2009-2010», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.«Αποτελέσματα ΕΚΑΣΚΕΜ: Πρωταθλητής ο Πιερικός Αρχέλαος», άρθρο στον ιστότοπο WePlayBall.gr, 12 Απριλίου 2010. Συγκεκριμένα τον τίτλο του Πρωταθλητή Κεντρικής Μακεδονίας διεκδίκησαν πέντε σύλλογοι, με την ομάδα της Κατερίνης να κερδίζει 8 αγώνες εντός γηπέδου και 4 στα χαρτιά από μηδενισμούς. Μετά την κατάκτηση της κορυφής στην τελική κατάταξη διεκδίκησε την άνοδό της στην Α2 Εθνική Κατηγορία σε Ειδικούς Αγώνες Μπαράζ ανάμεσα στους άλλους Πρωταθλητές των Ενώσεων της Βορείου Ελλάδος. Στο μίνι αυτό Πρωτάθλημα, που έλαβε χώρα στο Κλειστό Γυμναστήριο της Σταυρούπολης, συμμετείχαν επίσης ο Λασσάνης Κοζάνης, η Ασπίδα Ξάνθης, η Ολύμπια Λάρισας και η Ιερισσός. Σημειώνοντας 1 νίκη και 3 ήττες ο Πιερικός-Αρχέλαος κατετάγη 4ος, αποτυγχάνοντας να ανέλθει στο επίπεδο των πανελλαδικών πρωταθλημάτων.«Αποτελέσματα Μπαράζ Ανόδου Α2 Βορρά: Ανέβηκαν και τυπικά οι τρεις», άρθρο στον ιστότοπο WePlayBall.gr, 30 Ιουνίου 2010.

Την περίοδο 2010-11 συγκέντρωσε στο Πρωτάθλημα Κεντρικής Μακεδονίας 3 νίκες, 4 ήττες και 1 μηδενισμό, ενώ και πάλι μηδενισμοί άλλων ομάδων του προσέφεραν 4 επιπλέον νίκες στα χαρτιά.«Βαθμολογία Α' Κατηγορίας Γυναικών 2010-2011», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Στον τελικό βαθμολογικό πίνακα των 5 συμμετεχόντων, η ομάδα της Κατερίνης τοποθετήθηκε στην 3η θέση.

Την επόμενη χρονιά, 2011-12, το Πρωτάθλημα διεκδίκησαν μόλις 4 σύλλογοι.«Βαθμολογία Α' Κατηγορίας Γυναικών 2011-2012», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Ο απολογισμός της ομάδας της Κατερίνης ήταν 1 νίκη, 4 ήττες και 1 μηδενισμός. Τοποθετήθηκε στην 3η θέση της τελικής κατάταξης, πάνω από τον Α.Ο.Κ. Βέροιας με τον οποίο ισοβάθμισε.

Την περίοδο 2012-13 οι ομάδες του Πρωταθλήματος αυξήθηκαν σε 6 στον αριθμό κάνοντας το Πρωτάθλημα ελαφρώς ανταγωνιστικότερο. Στο πλαίσιο αυτό ο Πιερικός-Αρχέλαος τερμάτισε στην 4η θέση της τελικής βαθμολογίας, με απολογισμό 5 νίκες, 3 ήττες και 2 μηδενισμούς, ενώ κέρδισε και 2 επιπλέον βαθμούς από απόσυρση άλλης ομάδας.

Την επόμενη αγωνιστική περίοδο, 2013-14, ο Πιερικός-Αρχέλαος αγωνίστηκε για έκτη συνεχόμενη φορά στο τοπικό Πρωτάθλημα, του οποίου οι ομάδες αυξήθηκαν και πάλι κατά μία, φτάνοντας στις 7 στο σύνολο.«Βαθμολογία Α' Κατηγορίας Γυναικών 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Έχοντας συγκεντρώσει 10 νίκες, 1 ήττα κι ένα μηδενισμό, ο σύλλογος ολοκλήρωσε τις αγωνιστικές του υποχρεώσεις στη 2η θέση της βαθμολογίας, πίσω από τον πρωτοπόρο Α.Ο.Κ. Βέροιας.

Την επόμενη χρονιά, 2014-15, το Πρωτάθλημα επέστρεψε στα δεδομένα των 5 συμμετεχόντων.«Βαθμολογία Α' Κατηγορίας Γυναικών 2014-2015», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Ο Πιερικός-Αρχέλαος συγκέντρωσε 6 νίκες και 2 ήττες, καθώς και 4 βαθμούς από αποχωρήσεις άλλων ομάδων. Στην τελική βαθμολογία βρέθηκε στη 2η θέση πίσω από την πρωτοπόρο Α.Γ.Ε. Πιερίας. Την περίοδο αυτή ο προπονητής της ομάδας Μίλτος Μηλιάτης παραχώρησε το πόστο του στην μέχρι τότε προπονήτρια των ακαδημιών Τασούλα Τσιρογιάννη.

Την αγωνιστική περίοδο 2015-16 ο Πιερικός-Αρχέλαος κατέκτησε για δεύτερη φορά στην ιστορία του το τοπικό Πρωτάθλημα της Κεντρικής Μακεδονίας, λαμβάνοντας το δικαίωμα συμμετοχής στο Ειδικό Πρωτάθλημα Ανόδου στην Α2 Εθνική.«Βαθμολογία Α' Κατηγορίας Γυναικών 2015-2016», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας. Ειδικότερα, απέναντι σε 4 αντίπαλες ομάδες, συγκέντρωσε 8 νίκες και καμία ήττα, καταλαμβάνοντας την κορυφή του τελικού βαθμολογικού πίνακα. Ακολούθησε η συμμετοχή της ομάδας στο Ειδικό Πρωτάθλημα Ανόδου στην Α2 Εθνική, όπου ανταγωνίστηκε την Ασπίδα Ξάνθης, το Λασσάνη Κοζάνης, τη Σχερία Κέρκυρας, τον Απόλλωνα Καρδίτσας και τα Νέα Μουδανιά. Τελικά δεν κατόρθωσε να πετύχει το στόχο της ανόδου στο επίπεδο των εθνικών κατηγοριών, καθώς τερμάτισε στην 3η θέση.«Α2 Γυναικών: Στον όμιλο Βορρά η Ασπίδα Ξάνθης», άρθρο στον ιστότοπο της Ελληνικής Ομοσπονδίας Καλαθοσφαίρισης, 26 Ιουνίου 2016.«Πιερικός Αρχέλαος: Με νίκη αποχαιρέτησαν τα μπαράζ ανόδου οι γυναίκες!», άρθρο στον ιστότοπο της εφημερίδας «Πιερικοί Αντίλαλοι», 27 Ιουνίου 2016.

 Άνοδος στην Α2 Εθνική (2016-σήμερα) 
Εντούτοις, στα μέσα Σεπτεμβρίου του 2016 η ομάδα έλαβε ως επιλαχούσα το δικαίωμα ανόδου στην Α2 Εθνική Κατηγορία μετά την αποχώρηση της Νίκης Βόλου.«Αποσύρθηκε στο κύπελλο ο Πιερικός- Αρχέλαος», άρθρο στον ιστότοπο SportsHero.gr, 14 Σεπτεμβρίου 2016.«Ο Πιερικός Αρχέλαος στη θέση της Νίκης Βόλου στην Α2 Γυναικών», άρθρο στον ιστότοπο GoalPost.gr, 13 Σεπτεμβρίου 2016. Καθώς αυτές οι ζυμώσεις έλαβαν χώρα τελευταία στιγμή, ο σύλλογος παραιτήθηκε από το δικαίωμα συμμετοχής του στο Κύπελλο Ελλάδος, καθώς δεν είχε προετοιμαστεί επαρκώς.«Κύπελλο Γυναικών: Ανακοινώσεις» , δελτίο στον επίσημο ιστότοπο της Ελληνικής Ομοσπονδίας Καλαθοσφαίρισης, 14 Σεπτεμβρίου 2016. Ο Πιερικός-Αρχέλαος ολοκλήρωσε τελικά τις αγωνιστικές του υποχρεώσεις για την περίοδο 2016-17 στην 7η θέση του τελικού βαθμολογικού πίνακα του Ομίλου Βορρά, σε σύνολο 12 σωματείων.«Βαθμολογία Α2 Εθνικής Κατηγορίας Γυναικών (Βορράς) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η συγκομιδή του ήταν 9 νίκες σε 13 αγώνες, όσες είχε και η 8η Αναγέννηση Νέου Ρυσίου. Η αθλήτριες του συλλόγου, Τζένη Φλώρου και Ευγενία Κωτούλα, είχαν την 5η και 8η καλύτερη επίδοση στο σκοράρισμα στο σύνολο του Ομίλου Βορρά (327 και 280 πόντοι αντίστοιχα). Από την πλευρά της η Δώρα Ζουγκουρίδου ήταν 3η στο στατιστικό πίνακα συλλογής Τριπόντων (41 στον αριθμό).«Νικήτρια η Κουτσουνούρη στην… Ολύμπια Τιτανομαχία στις σκόρερ της Α2 γυναικών του Βορρά με διαφορά... στήθους - Πρώτη στα τρίποντα με ρεκόρ η Ταντουρόφσκα - Πάρτι η Κεχαγια στο Νότο - «Εκαψε τελικά το σπαθί» η Καμμένου», άρθρο στον ιστότοπο Tsiotras.blogspot.gr, 11 Απριλίου 2017.«Τοπ σκόρερ η Ασημίνα στην Α2 Βορρά» , άρθρο στον ιστότοπο SportsHero.gr, 13 Απριλίου 2017.«Η Ταντουρόφσκα πρώτη τρίποντη, ρεκόρ η Τσαμπούρη» , άρθρο στον ιστότοπο SportsHero.gr, 13 Απριλίου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2016-17 2Α2 Εθνική 7 - 9-13 - - Τζένη Φλώρου αποσύρθηκε 0-  -  -2016-17 2Α2 Εθνική 9 - 6-16 - - Τζένη Φλώρου 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο      

+ΠροπονητέςΕθνΟνοματεπώνυμοΘητεία        
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2017-18, ο Σ.Φ.Κ. Πιερικός Αρχέλαος έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Βορρά, τον οποίο συγκρότησαν 12 στον αριθμό σύλλογοι.  Ολοκλήρωσε τις αγωνιστικές του υποχρεώσεις στην 9η θέση του τελικού βαθμολογικού πίνακα, χωρίς να παρατηρηθεί ισοβαθμία με άλλη ομάδα. Στο αποτέλεσμα αυτό οδήγησε η συλλογή του από 6 νίκες και 16 ήττες, ενώ παράλληλα εξασφάλισε και την παραμονή του στην Κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η αθλήτρια Τζένη Φλώρου ήταν η κορυφαία σκόρερ του Πρωταθλήματος της Α2 Βορρά, σημειώνοντας για λογαριασμό του Πιερικού Αρχέλαου 402 πόντους.«Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.gr, 24 Απριλίου 2018.

Την ίδια χρονιά το σωματείο έλαβε μέρος για πρώτη φορά στην ιστορία του και στο Κύπελλο Ελλάδος. Αγωνίστηκε σε μόλις έναν αγώνα (στις 17 Σεπτεμβρίου 2017) για την Α' Φάση, στον οποίο ηττήθηκε εκτός έδρας από Άρη Θεσσαλονίκης με σκορ 56-43. Με τον τρόπο αυτό διακόπηκε η πορεία του στο θεσμό.«Άρης Θεσσαλονίκης - Πιερικός Αρχέλαος 56-43», άρθρο στον ιστότοπο SportsUp.gr, 17 Σεπτεμβρίου 2017.««Καθαρή» πρόκριση για το γυναικείο του Αρη», άρθρο στον ιστότοπο Tsiotras.blogspot.gr, 17 Σεπτεμβρίου 2017.

Έδρα του συλλόγου είναι το Κλειστό Γυμναστήριο Σιδηροδρομικού Σταθμού Κατερίνης, χωρητικότητας 800 θεατών περίπου. Καθήκοντα πρώτης προπονήτριας διατηρεί η Τασούλα Τσιρογιάννη, με συνεργάτιδα τη Δώρα Ζουγκουρίδου. Το ρόστερ του Πιερικού Αρχέλαου για την αγωνιστική περίοδο 2017-18 συνέθεσαν οι παρακάτω αθλήτριες:

  Σ.Φ.Κ. Πιερικός Αρχέλαος - Roster 2017-18
 Αρ. Εθν. Όνοματεπώνυμο Θέση Γέννηση Ύψος    Γκοτζαμάνη, Αθανασία          Δημητριάδου, Ελπίδα          Διονυσίου, Βιολέτα          Ζουγκουρίδου, Δώρα          Καραλή, Ολυμπία          Λεκάι, Μπρισένα          Μάντη, Μαρία          Μπαγκλαρίδου, Κατερίνα          Μπουμπουλέντρα, Εριάννα          Πουρσανίδου, Ελένη          Φλώρου, Τζένη      
 Προπονητής: Τασούλα Τσιρογιάννη   Ενημέρωση: 3 Οκτωβρίου 2017

 Τμήματα υποδομής 
Ο Πιερικός Αρχέλαος διατηρεί τμήματα νεαρών αθλητριών με τις παρακάτω διακρίσεις:
 3× Πρωταθλήματα Νεανίδων Κεντρικής Μακεδονίας (2010, 2014, 2018)
 3× Πρωταθλήματα Κορασίδων Κεντρικής Μακεδονίας (2009, 2013, 2018)

 Νεανίδες 
Την αγωνιστική περίοδο 2009-10 ο Πιερικός-Αρχέλαος κατέκτησε το Πρωτάθλημα Νεανίδων που διοργανώνει η Ε.ΚΑ.Σ. Κεντρικής Μακεδονίας.«Πρωταθλητές Ε.ΚΑ.Σ. Κεντρικής Μακεδονίας», πληροφορίες στον επίσημο ιστότοπο της Ένωσης. Ακολούθως συμμετείχε στην Προκριματική Φάση του Πανελλήνιου Πρωταθλήματος Νεανίδων. Εκεί διεκδίκησε το δικαίωμα συμμετοχής στην Τελική Φάση απέναντι στην Ε.Κ. Καβάλας και το Λασσάνη Κοζάνης χωρίς, ωστόσο, να τα καταφέρει.«Προκριματικά Πανελληνίου Νεανίδων: Στα τελικά Αρκάδι, Καβάλα, Εσπερίδες και Αμιλλα», άρθρο στον ιστότοπο WePlayBall.gr, 31 Μαρτίου 2010.

Τη χρονιά 2013-14, με προπονήτρια τη Δώρα Ζουγκουρίδου, ο σύλλογος κατέκτησε εκ νέου το τοπικό Πρωτάθλημα Νεανίδων. Ο απολογισμός της ομάδας ήταν 5 νίκες και 1 ήττα, ενώ στη διοργάνωση έλαβαν μέρος 4 ομάδες συνολικά.«Αποτελέσματα Νεανίδων ΕΚΑΣΚΕΜ: Πρωταθλητής ο Πιερικός Αρχέλαος!», άρθρο στον ιστότοπο WePlayBall.gr, 22 Νοεμβρίου 2013.«Οι πρωταθλήτριες νεανίδων σε όλες τις Ενώσεις της Ελλάδας!», άρθρο στον ιστότοπο WePlayBall.gr, 10 Απριλίου 2014. Αυτή τη φορά βρέθηκε αντιμέτωπος στην Προκριματική Φάση του Πανελλήνιου Πρωταθλήματος με την Α.Ε. Βόλου-Διμηνίου, τους Τιτάνες Δράμας και τον Απόλλωνα Πτολεμαΐδας. Μετρώντας τρεις ήττες σε ισάριθμα παιχνίδια, απέτυχε ξανά να προκριθεί στην Τελική Φάση.«Αποτελέσματα Προκριματικών Πανελληνίου Νεανίδων: Αήττητη πρόκριση στα τελικά για Άμιλλα και Πτολεμαΐδα!», άρθρο στον ιστότοπο WePlayBall.gr, 17 Απριλίου 2014.

Επόμενη διάκριση για το τμήμα ήρθε το 2017-18 με προπονήτρια την Τασούλα Τσιρογιάννη. Αρχικά ο σύλλογος κατέκτησε εκ νέου το τοπικό Πρωτάθλημα Νεανίδων. Ο απολογισμός της ομάδας ήταν 4 νίκες σε ισάριθμους αγώνες, ενώ στη διοργάνωση έλαβαν μέρος 3 ομάδες συνολικά. Στη συνέχεια έλαβε μέρος στην Προκριματική Φάση (Βορρά) του Πανελλήνιου Πρωταθλήματος όπου και διασταυρώθηκε με τις ομάδες: Ασπίδα Ξάνθης, Απόλλωνα Πτολεμαΐδας, Π.Α.Σ. Γιάννινα και Ολύμπια Λάρισας. Πετυχαίνοντας 4 νίκες σε ισάριθμους αγώνες πέρασε επιτυχώς στην Τελική Φάση.«Πανελλήνιο Νεανίδων (Β΄ Φάση, Α΄ Όμιλος, 4η αγωνιστική)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 4 Απριλίου 2018.«Στο Πανελλήνιο νεανίδων ο Πιερικός Αρχέλαος», άρθρο στον ιστότοπο NorthBasket.gr,  4 Απριλίου 2018. Στη διοργάνωση, που έλαβε χώρα στην Αιδηψό, αντίπαλοι του Πιερικού ήταν ο Παναθηναϊκός, ο Π.Α.Ο.Κ., ο Φάρος Κερατσινίου, ο Έσπερος Α.Ο.Π.Α. και ο Ο.Φ.Η. Η ομάδα της Πιερίας ολοκλήρωσε το τουρνουά στην 6η και τελευταία θέση, χωρίς να σημειώσει καμία νίκη.«Αήττητος πρωταθλητής ο Παναθηναϊκός στις Νεάνιδες» , άρθρο στον ιστότοπο Sport24.gr, 15 Απριλίου 2018.«Πανελλήνιο Νεανίδων: Αήττητος πρωταθλητής ο Παναθηναϊκός», άρθρο στον ιστότοπο SuperBasket.gr, 15 Απριλίου 2018.

 Κορασίδες 
Την αγωνιστική περίοδο 2008-09 ο Πιερικός-Αρχέλαος κατέκτησε το Πρωτάθλημα Κορασίδων που διοργανώνει η Ε.ΚΑ.Σ. Κεντρικής Μακεδονίας. Ακολούθως συμμετείχε στην Προκριματική Φάση του Πανελλήνιου Πρωταθλήματος Νεανίδων. Εκεί διεκδίκησε το δικαίωμα συμμετοχής στην Τελική Φάση απέναντι στον Κένταυρο Νέας Καλλικράτειας, την Ε.Κ. Καβάλας και τον Απόλλωνα Πτολεμαΐδας χωρίς, ωστόσο, να τα καταφέρει.

Τη χρονιά 2012-13 ο σύλλογος κατέκτησε εκ νέου το τοπικό Πρωτάθλημα Κορασίδων. Αυτή τη φορά βρέθηκε αντιμέτωπος στην Προκριματική Φάση του Πανελλήνιου Πρωταθλήματος με την Ασπίδα Ξάνθης, τον Αρίωνα Πτολεμαΐδας, τους Τιτάνες Παλαμά και τη Νέα Τρίγλια. Μετρώντας 3 νίκες και 1 ήττα, κατετάγη 3ος και απέτυχε ξανά να προκριθεί στην Τελική Φάση.«Αποτελέσματα Προκριματικών Πανελληνίου Κορασίδων (Α' Όμιλος): Αυτοκτόνησε ο Πιερικός Αρχέλαος, πρόκριση για Πτολεμαΐδα!», άρθρο στον ιστότοπο WePlayBall.gr, 13 Μαΐου 2013.«Τα αποτελέσματα των προκριματικών του Πανελληνίου παίδων και κορασίδων - Ποιες ομάδες προκρίθηκαν στην τελική φάση», άρθρο στον ιστότοπο Tsiotras.blogspot.gr, 13 Μαΐου 2013.

Επόμενη διάκριση για το τμήμα ήρθε το 2017-18 όταν ο σύλλογος, με προπονήτρια την Τασούλα Τσιρογιάννη, κατέκτησε εκ νέου το τοπικό Πρωτάθλημα Κορασίδων. Ο απολογισμός της ομάδας ήταν 10 νίκες σε ισάριθμους αγώνες, ενώ στη διοργάνωση έλαβαν μέρος 6 ομάδες συνολικά.«Πρωταθλητής Κορασίδων ΕΚΑΣΚΕΜ 2017/8 ο Πιερικός Αρχέλαος», άρθρο στον ιστότοπο PameSpor.gr, 22 Δεκεμβρίου 2017. Ακολούθως συμμετείχε εκ νέου στην Προκριματική Φάση (Βορρά) του Πανελλήνιου Πρωταθλήματος όπου αντιμετώπισε τον Κεραυνό Αγίου Γεωργίου Γρεβενών, τους Τιτάνες Παλαμά, τον Πήγασο Αγρινίου, την Ε.Κ. Καβάλας και την Ιερισσό. Χάνοντας και στους πέντε αγώνες που έδωσε, κατέλαβε την τελευταία θέση και απέτυχε να προκριθεί στην Τελική Φάση.«Πανελλήνιο Κορασίδων: Β΄ Φάση, Α΄ Όμιλος, 5η αγωνιστική», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 15 Απριλίου 2018.

 Παραπομπές 

 Εξωτερικοί σύνδεσμοι 


 Κλειστό Κατερίνης Σιδηρομικού Σταθμού , πληροφορίες στον ιστότοπο Gipeda.gr.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις ομάδων καλαθοσφαίρισης το 2008